
Programul TEZAUR - TITLURI DE STAT
emise de Ministerul Finanţelor Publice prin intermediul unităţilor Trezoreriei Statului
Beneficiile investiţiei în titlurile de stat:
     -    sumele investite sunt garantate de stat;
     -    veniturile din dobânzi sunt neimpozabile;
Caracteristicile specifice titlurilor de stat:
· valoare nominală: 1 leu /titlu;
· veniturile din dobânzi se acordă anual;
Important !!! 
Titlurile de stat:
· pot fi achiziţionate doar de către persoanele fizice rezidente (CNP) care au împlinit vârsta de 18 ani, de la ghişeul unităţii operative a Trezoreriei statului;
· pot fi cumpărate de la sediile unităţilor Trezoreriei statului, indiferent de domiciliul investitorului;
· un investitor poate efectua una sau mai multe subscrieri în cadrul unei emisiuni;
· pot fi răscumpărate anticipat/ tranzacţionate/ moştenite, în condiţiile stabilite prin actele normative în vigoare; 
· sunt purtătoare de dobândă. Dobânda se calculează începând cu prima zi lucrătoare de după ultima zi a perioadei de subscriere. Astfel, indiferent de data subscrierii din cadrul perioadei de subscriere, drepturile cuvenite investitorilor sunt aceleaşi (valoarea dobânzii acordate la scadenţă este aceeaşi).
Cum se poate investi în achiziţia titlurilor de stat?
În vederea efectuării subscrierii, este necesară parcurgerea următorilor paşi:
1. Deschiderea contului de subscriere la unitatea Trezoreriei statului:
- investitorul - persoana fizică - se prezintă la unitatea Trezoreriei statului în vederea deschiderii contului de subscriere, cu CI/BI valabil în original şi copie
- Cererea de deschidere cont se completează de unitatea Trezoreriei statului, se semnează de investitor. Un exemplar original din Cererea de deschidere cont se eliberează investitorului.
- pentru operaţiunea de deschidere de cont unităţile Trezoreriei statului NU percep comision.
2. Alimentarea contului de subscriere
- investitorul alimentează contul de subscriere deschis pe seama sa la unitatea Trezoreriei statului, prin următoarele modalităţi:
- virament bancar, utilizând codul IBAN al contului său consemnat în Cererea de deschidere cont, sau
- transfer din contul propriu de subscriere, deschis la o altă unitate a Trezoreriei statului, sau
- depunere de numerar la ghişeul trezoreriei la care a fost deschis contul de subscriere, sau
- prin răscumpărarea certificatelor de trezorerie deţinute la unităţile Trezoreriei statului, sau
- cu sumele reprezentând contravaloarea titlurilor de stat şi a dobânzilor aferente din investiţiile precedente. Această operaţiune se efectuează automat de unităţile Trezoreriei statului la scadenţa titlurilor de stat;
- pentru operaţiunea de alimentare de cont unităţile Trezoreriei statului NU percep comision;
Atenţie: Contul de subscriere NU poate fi alimentat cu ajutorul cardului bancar prin terminalele POS
3. Subscrierea în cadrul emisiunii de titluri de stat:
- în zilele din cadrul perioadei de subscriere, investitorul se prezintă cu documentul de identitate CI/BI în original la ghişeul unităţii Trezoreriei statului la care are deschis contul de subscriere;
- investitorul solicită unităţii Trezoreriei statului subscrierea sumei pe care doreşte să o investească în titluri de stat, în limita disponibilităţilor din contul de subscriere;
- investitorul primeşte şi semnează „FORMULARUL de subscriere în cadrul emisiunii de titluri de stat cod ......... emise de Ministerul Finanţelor Publice în cadrul Programului Tezaur” în original, ca dovadă a achiziţiei titlurilor de stat.
- pentru operaţiunea de subscriere, unităţile Trezoreriei statului NU percep comision;
Atenţie : - investitorul poate anula subscrierea, la cerere, în cadrul perioadei de subscriere a emisiunii.
- după închiderea perioadei de subscriere, subscrierea NU mai poate fi anulată, aceasta având caracter irevocabil, sumele subscrise nu pot fi returnate decât la data maturităţii, dar pot fi răscumpărate anticipat sau tranzacţionate.
4. Acordarea dobânzilor şi răscumpărarea titlurilor de stat
- anual, la împlinirea termenului de un an de la prima zi lucrătoare de după încheierea subscrierii, dobânda aferentă anului împlinit se virează în contul de subscriere al investitorului. Operaţiunea se efectuează în fiecare an, până la ajungerea titlurilor de stat la scadenţă (maturitate).
- la atingerea maturităţii (în ziua scadenţei), titlurile de stat sunt răscumpărate prin viramentul automat al contravalorii acestora în contul de subscriere a titularului, concomitent cu acordarea dobânzilor aferente ultimului an al perioadei de maturitate.
Atenţie: în vederea răscumpărării titlurilor de stat, NU este necesară prezenţa investitorului la ghişeul unităţii Trezoreriei statului.
5.  Răscumpărarea anticipată / tranzacţionarea titlurilor de stat
- investitorul în titlurile de stat emise în cadrul Programului Tezaur/împuternicitul acestuia în acest scop poate solicita răscumpărarea, înaintea scadenţei, sau tranzacţionarea, în condiţiile stabilite prin actele normative în vigoare.
- detalii privind condiţiile şi modalitatea de răscumpărare anticipată/ tranzacţionare a titlurilor de stat pot fi solicitate la ghişeele unitaţii Trezoreriei statului.
6. Retragerea sumelor din contul de subscriere
Sumele disponibile în contul de subscriere pot fi retrase de investitor oricând în următoarele condiţii:
- prin retragere de numerar în limita a max. 5.000 lei pe zi. Pentru această operaţiune unităţile Trezoreriei statului NU percep comisioane.
- prin virament în cont bancar, fără limită maximă de sumă. Pentru această operaţiune unitatea Trezoreriei statului percepe un comision pe tranzacţie de: 0,51 lei pentru sume cuprinse între 1 - 49.999 lei şi 6,00 lei pentru sume de peste 50.000 lei, inclusiv;
Important !
· în cazul reprezentării titularilor prin împuternicit, persoana împuternicită are obligaţia prezentării unei Procuri speciale 
(Anexa 1 la Ordinul nr.3139/2017, cu modificările şi completările ulterioare);
Model procură subscriere titluri de stat, anexa 1 OMFP nr. 3139/2017
PROCURĂ
    Subsemnatul/Subsemnata, ...................., cu domiciliul în ..............., posesor/posesoare al/a CI/BI seria ......... nr. ........, valabil(ă) până la data de ........................., emis(ă) de ..................., CNP .........................., în calitate de mandant(ă), împuternicesc pe .........................................., domiciliat(ă) în ......................, posesor/posesoare al/a CI/BI seria ....... nr. ............., emis(ă) de .................., CNP ........................, în calitate de mandatar/mandatară, ca, în numele meu şi pentru mine, să mă reprezinte cu depline puteri în relaţia cu unităţile operative ale Trezoreriei Statului în scopul subscrierii de titluri de stat destinate populaţiei emise prin intermediul unităţilor operative ale Trezoreriei Statului.
    În acest scop, mandatarul/mandatara meu/mea este împuternicit(ă) ca, în numele meu şi pentru mine, să efectueze următoarele operaţiuni: deschidere cont de subscriere şi/sau alimentare cont de subscriere şi/sau subscriere în cadrul emisiunii cod ......................., aprobată prin Ordinul ministrului finanţelor publice de aprobare a prospectului nr. ............ din data de ............., pentru un volum de ................. lei şi/sau retragere de numerar din contul de subscriere şi/sau virament bancar către contul bancar al mandantului, în calitate de investitor, nr. ..............., deschis la ................., şi/sau să solicite şi să ridice extrase ale contului de subscriere, putând semna, în numele meu şi pentru mine, oriunde va fi necesar, în limitele prezentului mandat, semnătura sa fiindu-mi opozabilă.
    Acest mandat este gratuit, netransmisibil şi are o valabilitate de ......... sau este valabil până la data de ……… sau până la revocarea sa expresă notificată mandatarului/mandatarei.
    Tehnoredactată şi autentificată la Biroul Notarului Public ...................., în trei exemplare, din care s-au eliberat părţii ............. exemplare.

